Referat FAU møte 18.04.2024

**FAU hadde møte i starten av februar, hvor vi diskuterte disse sakene:**

**1**. Parkeringsplasser

**2.** VIGILO

**3**. Snøfjerning om vinter

**4**. Fotografering

**5**. Bursdagsfeiring i barnehagen

**6.** Foreldreundersøkelsen

**7.**  Barnehageoppstart innkjøring

**8.** Varmmat i barnehagen

**9.** Annet

**10.** Sommerfesten 2024

Til stede: Alle avdelingene i barnehagen var representert:

Kvadratene - Maria

Stjernene – Vibeke, Katrine

Trianglene – Marthe

Trapesene – Randi-Merete

Pyramidene – Anja

Pilene – Kristin, Marius

Prismene – Trude

Kubene – Line

Terningene – Hilde, Merita

Sylindrene – Vidar, Maren

***Sak nr 1:***

Torhild fra ledelse i Teknikken barnehage var med på starten av FAU møtet.

FAU stiller spørsmål fra sist angående parkeringsplassene og at de er veldig smale, som igjen skaper farlige og uoversiktlige situasjoner ved henting/levering.

Torhild informerer om at disse parkeringsplassene er midlertidige, og at det skal komme et helt nytt opplegg når det senere skal bygges leiligheter nedenfor barnehagen.

Stavanger kommune vil derfor ikke male opp nye parkeringer.

***Oppfordring fra FAU:*Vis skjønn ved parkering, vi oppfordrer fortsatt alle foreldre til å rygge inn på parkeringsplassene.**

**På denne måten trygger vi hente og leveringssituasjonen i barnehagen,**

**Foreldre bes også om å roe ned farten. Vi opplever og ser at flere kommer kjørende ganske fort både om morgen og kveld.**

**Vi har ingen barn å miste!  
SENK FARTEN!**

***Sak nr 2:***

Vigilo er igjen et tema. Vi stiller de samme spørsmålene som sist!

Mange foreldre opplever utrygghet rundt Vigilo. Når det blant annet blir lagt inn sykefravær/fri/ferie på barn, så er denne informasjonen tilgjengelig for alle ansatte i barnehagen. Foreldre kan ikke sende meldinger til avdelingene via Vigilo, det står kun teknikken barnehage som mottaker, hvem mottar meldinger? Er det ledelsen, avdelingen, alle?...

Foreldre og FAU etterlyser en del mer informasjon om Vigilo.

Vigilo i skole er mye mer utviklet.

FAU ønsker en avdelingsvis Vigilo, hvor meldinger og sykefravær, kun ses av den aktuelle avdelingen, og at informasjon om enkeltbarn ikke ses av alle ansatte.

Mye informasjon forsvinner når foreldre bruker meldingstjenesten i Vigilo, dette fordi meldingen står som lest så fort noe åpner den, å da er det ikke alltid at de som faktisk skulle lest meldingen har fått dette med seg.

***Svar fra virksomhetsleder fra forrige FAU møte:***

Vigilo og de spørsmålene dere stiller her har vi sendt videre i fra hele virksomheten til de ansvarlige for Vigilo i Stavanger kommune. Her er det flere ting som ikke er bra nok Vi avventer forbedringer.

Avdelingslederne er tettere på her, så til neste FAU møte vil FAU hente inn en tilbakemelding på det som gjøres av forbedringstiltak i Vigilo.

***Svar fra ledelsen:***

Torhild informere FAU at hun skal ta dette videre og komme med en tilbakemelding til FAU- leder Line Hope.   
Her har vi enda ikke mottatt noe svar fra de ansvarlige i VIGILO, dette skal purres på fra både FAU og ledelsen i barnehagen.

Bruk Vigilo til å registrere ferie og fravær. Ved andre henvendelser ang enkeltbarn, er det bedre å bare ta en telefon.

***Sak nr 3:***

Snømåking og strøing ved vinterstid var et tema ved FAU møtet.   
I vinter hadde vi mange snødager, med mye snø og ustabilt vær. Foreldre opplevde at kommunen hadde en variabel innsats når det kom til brøyting. Noen ganger var det brøytet helt opp til barnehagen og parkeringsplassen, andre ganger hadde de stoppe langs veien. Foreldre opplevde og selv måtte gå ut av bilden for å skufle bor snø som sperret for inngangen til parkeringen.

FAU ønsker også en bedre måking inne i selve barnehagen, steintrappene opp til andre etasje blir kjempeglatte har ført til flere knall og fall.

Dette skal vi ta opp i neste SU møte som er ved nytt barnehageår.

***Sak nr 4:***

Fotografering.

Det har kommet inn ønsker fra noen foreldre om å ha fotograferingen i starten av barnehageåret, rundt september oktober.

Vi diskuterte litt rundt dette, og FAU leder forhørte seg litt, men det blir vanskelig og få til.

De fleste fotograferinger foregår på vårparten.

Nå skal kommunene i gang med fleksibelt opptak i barnehagene, dette fører da til at noe barn ikke får plass i barnehagene før sent på året eller i januar/februar. Det ville da vært dumt for disse barna og bli ekskludert fra fotograferingen.

Vi vil ta dette opp igjen som et tema i neste SU møtet ved nytt barnehageår.

Videre vil FAU sende et forslag til barnehagen, om hver avdeling kanskje kan få til å få tatt et gruppebilde, slik at vi foreldre kan snakke med barna våre hjemme om de andre barna, og de voksne, som de går på avdeling med.

***MINNER OM AT LIMA FOTO KOMMER 21.MAI!***

Lima foto kommer og tar bilder i barnehagen 21 mai, kle barna som vanlig. De ansatte har ikke mulighet til å skifte på 12/24 barn før fotografering.

***Sak nr 5:***

Bursdagsfeiring i barnehagen

Det er en del forskjellige tilbakemeldinger rundt bursdagsfeiringer i barnehagen.

Dette var også et tema under forrige SU møte, hvor FAU stilte spørsmål rundt vanlig praksis ved feiring av barn.

Noen avdelinger har informert foreldre at de må ta med frukt eller annet når det kommer til bursdagsfeiringer, andre avdelinger informerer at det er barnehagen som står for dette.

Under FAU møtet er FAU enig i at det er barnehagen som skal stå for dette. Vi betaler matpenger som skal være med på å dekke.

FAU kommer til å sende et forslag til barnehagen når det kommer til fruktmåltidet.

Det viktigste er at barnet er i fokus!   
Barnet får velge eventyr til samlingen, sitte på bursdagsstol, få krone! Det er disse tingene barna husker mest.

Frem til vi får noe mer fastsatt her og dere som foreldre likevel ønsker å ta med noe, så vil FAU komme med en oppfordring.

***Oppfordring fra FAU:***

***IKKE ta med kaker, is og godteri. Vi ønsker gjerne å holde sukkernivået lavt. Hvis alle tar med kaker så blir det 12/24 kaker per år per avdeling, noe som er ganske mye.***

***Prøv å hold det til noe sunt, sukkerfritt og vegetar!***

FAU skal sende forslag til ledelsen forløpende.

***Sak nr 6:***

Foreldreundersøkelsen.

Dette har blitt tatt opp i SU. Teknikken barnehage hadde en svarprosent på 67,1. Dette er i teoriene egentlig en ganske høy svarprosent, men vi ønsker selvfølgelig et enda høyre tall! Vi som sitter i ledelsen i FAU ble informert om at når det kommer til medvirkning så er det et stort antall som svarer «vet ikke».

Vi opplever at foreldreundersøkelsen blir sendt ut for tidlig, og at foreldre ikke har fått lagt seg en mening om deres og barnas medvirkning i barnehagen blir ivaretatt.

FAU vil ta dette videre ved neste SU møte, og undersøke om det er mulig å få sendt ut foreldreundersøkelsen etter nyttår eller ved tidlig vår.

Videre så kan det kanskje hende at noen ikke helt forstår hva medvirkning innebærer:

«§ 3 Barns rett til medvirkning Barn i barnehagen har rett til å gi uttrykk for sitt syn på barnehagens daglige virksomhet. Barn skal jevnlig få mulighet til aktiv deltakelse i planlegging og vurdering av barnehagens virksomhet. Barnets synspunkter skal tillegges vekt i samsvar med dets alder og modenhet.»

***Sak nr 7:***

Barnehageoppstart og tilvenning.

Mange foreldre reagerer på at det legges planleggingsdager midt i tilvenningen og oppstarten i barnehagen for barna. Noen avdelinger har tatt kontakt med foreldre for å finne ut hva som passer for de, og lager avtaler med foresatte for å gi en best mulig oppstart for barna.

Andre avdelinger gjør ikke dette.

FAU skal ta dette opp med ledelsen i barnehagen og se om det er mulig å legge planleggingsdagene til starten eller slutten av uken, slik at det blir mindre avbrudd i tilvenningen til de minste barna.

***Sak nr 8:***

Varmmat i barnehagen.

Foreldre ønsker mer informasjon ang varmmat i barnehagen. Det hadde vært ønskelig med en månedsmeny over hva som blir servert.

Noen har opplevd at det har blitt veldig mye osteskiver med ketchup, og ønsker er mer variert tilbud. Det er fint med osteskiver en gang iblant, men gjerne ikke hver uke. FAU har forståelse for at det ikke alltid er nok personale til å lage varmmat, men da et det kanskje bedre med et smøremåltid enn osteskiver, barna har bedre av et variert måltid.

FAU skal ta dette videre med ledelsen og be dem om å ta dette videre til avdelingene.

***Sak nr 9:***

Annet.

\*Noen har etterlyst en liste over Lekevenner. Det hadde vært fint om avdelingene kunne hengt opp en liste i gangen, gjerne ved tørkeskapene, hvor foreldre kan skrive opp sitt nummer, navn og barnets navn, slik at det går an å ta kontakt for å leke sammen utenom barnehagen.

\*FAU etterlyser igjen infoskriv når det kommer til å holde barna hjemme. Et helt enkelt skriv med informasjon om 48 timers regler og feberfrie dager. Vi har noen barn i barnehagen, med underliggende sykdommer som ikke tåler andre vanlige sykdommer like bra.

FAU oppfordrer foreldre til å gjøre seg kjent med reglene når det kommer til sykdom,

\*Det er blitt spurt om et overgangsfelt etter svingen ved barnehagen. Det er et ved Arne Garborgs vei og et helt borte med joker, det hadde vært ønskelig og hatt et overgangsfelt som er noe nærmere barnehagen.

***Sak nr 10:***

Sommerfesten 2024!

FREDAG 14 JUNI 2024 BLIR DET FEST! FRA KL 14.30-16.15

Det vil bli sendt ut eget infoskriv om sommerfesten.

Det vil også bli hengt opp lister i garderobene som alle kan skrive seg opp på, om dere ønsker å ta med noe..

Ledelsen i barnehagen oppfordrer til å ta med variert mat. Ser dere at mange har satt seg opp med kaker, så tar gjerne med noe middagslignende mat.

Vi omfavner mangfoldet og håper på mye spennende mat!

De av dere som tar med noe mat eller annet, leverer dette ned under glasstaket! Her blir det satt opp langbord.

**HUSK!**

**Pass på barna deres når dere kommer, ikke la de gå inn på avdelingen alene. Festen foregår ute!**

**Alt skal være hentet i garderoben FØR 16.30**

**Toaletter finnes ute!**

**Regnbuekoret skal synge kl. 15.45**

**Husk og hent alt av mat og fat senest kl.16.00**

Skulle noen ha noen spørsmål er dere velkommen til å ta kontakt med FAU representant fra de forskjellige avdelinger, eller sende en e-post til FAU leder Line Hope –

[line.hope@gmail.com](mailto:line.hope@gmail.com).